Број: 37/2022

Дана: 16.05.2022. године

СРЕМСКА МИТРОВИЦА

На основу члана 6. став 2. алинеја 2. Одлуке о оснивању друштва са ограниченом одговорношћу „Агенција за рурални развој Града Сремска Митровица“ доо, („Службени лист Града Сремска Митровица“, број: 3/2013, 7/2013, 9/2013 и 1/2017), Програма пословања „Агенција за рурални развој Града Сремска Митровица“ доо, Сремска Митровица за 2022. годину („Сл. лист Града Сремска Митровица“ бр. 2/2022), Програма мера подршке за спровођење пољопривредне политике и политике руралног развоја Града Сремска Митровица за 2022. годину („Сл. лист Града Сремска Митровица“ бр.7/2022), директор Агенције за рурални развој Града Сремка Митровица (у даљем тексту : директор) доноси:

**ПРАВИЛНИК**

**О ДОДЕЛИ СРЕДСТАВА ЗА ПОДРШКУ МЛАДИМ ПОЉОПРИВРЕДНИЦИМА НА ТЕРИТОРИЈИ ГРАДА СРЕМСКА МИТРОВИЦА У 2022. ГОДИНИ**

**О*ПШТЕ ОДРЕДБЕ***

**Члан 1**.

Овим правилником ближе се прописују врсте подстицаја који се односе на унапређење конкурентности газдинстава, a обухватају подстицаје у области унапређења техничко технолошке опремљености газдинстава, побољшање продуктивности и квалитета производа са циљем подстицања останка младих у руралним подручјима, начин остваривања права на подстицаје, мaксимaлни изнoси пoдстицaja по кориснику и уређују друга питања од значаја за реализацију Финансијског плана „Агенције за рурални развој Града Сремска Митровица“ доо, Сремска Митрoвица, конто 569 – остали финансијски расходи, а у вези доделе подстицаја.

***НАМЕНА ПОДСТИЦАЈНИХ СРЕДСТАВА***

**Члан 2.**

Подстицаји се додељују за следеће инвестиције (у даљем тексту прихватљиве инвестиције)

|  |  |
| --- | --- |
|  | **Мера подршке / инвестиција** |
| **Мера** | **Подршка младима у руралним подручјима** |
|  | **Инвестиција је почетна помоћ за покретање пословања за младе пољопривреднике и развој малих пољопривредних газдинстава** |
| Сектор млеко | Опрема за мужу, хлађење и чување млека на фарми, укључујући све елементе, материјале и инсталације |
| Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака;специјализоване приколице за транспорт чврстог стајњака, укључујући и пратећу опрему за полутечни и течни стајњак) |
| Машине и опрема за припрему сточне хране, за храњење и напајање животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; |
|  | Опрема за фиксне ограде и електричне ограде за пашњаке/ливаде |
| Сектор месо | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализована опрема за транспорт чврстог стајњака, полутечног и течног стајњака, резервоари за течни стајњак, специјализоване приколице за транспорт чврстог/полутечног/течног стајњака, са одговарајућом опремом), укључујући и пратећу опрему за полутечни и течни стајњак) |
| Опремање објеката за гајење крмача и производњу прасади за тов |
| Машине и опрема за складиштење и припрему сточне хране, за храњење и појење животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни (вучени за сточну храну; превртачи сена, итд.) |
| Опрема за смештај квочки, специјализовани/посебно опремљени кавези |
| Опрема за фиксне ограде и електричне ограде за пашњаке/ливаде |
| Сектор производње конзумних јаја | Набавка опреме за живинарске фармe за производњу конзумних јаја |
| Набавка опреме за сортирање, паковање и чување конзумних јаја |
| Набавка опреме за руковање, сакупљање и коришћење животињског ђубрива; посебна опрема за транспорт ђубрива |
| Сектор воће, грожђе, поврће (укључујући печурке) и цвеће | Подизање и опремање пластеника за производњу поврћа, воћа, цвећа и расадничку производњу |
| Набавка опреме за вештачко опрашивање биљака при производњи у заштићеном простору |
| Набавка опреме и уређаја за додатно осветљење и засењивање биљака при производњи у заштићеном простору |
| Набавка опреме и уређаја за припрему земљишта и супстрата за гајење биљака при производњи у заштићеном простору |
| Набавка опреме и уређаја за сетву, садњу и мулчирање (са фолијом) |
| Набавка опреме и уређаја за системе за хидропоничну производњу при производњи у заштићеном простору |
| Набавка опреме и уређаја за заштиту биља и стерилизацију земљишта и супстрата при производњи у заштићеном простору |
| Набавка опреме за обогаћивање угљен-диоксидом (тзв. ђубрење угљен диоксидом при производњи у заштићеном простору) |
| Набавка опреме-линија за чишћење и прање производа |
| Набавка опреме-линија за бербу, сортирање и калибрирање производа |
| Набавка опреме-линија за паковање и обележавање производа |
| Опрема за вентилацију и опрема за принудну вентилацију |
| Опрема/механизација за заштиту од мраза |
| Машине за заштиту биља |
| Машине, уређаји и опрема за наводњавање усева |
| Сектор пчеларство | Набавка нових пчелињих друштава |
| Набавка опреме за пчеларство (кошнице и контејнери) |
| Сектору остали усеви | Машине за допунску обраду земљишта (култиватори, грубери, подривачи, сетвоспремачи, дрљаче, ротоситнилице, ротофрезе, ваљкови за послесетвену обраду земљишта, међуредни култиватори, тањираче, ротациона косачица, мулчери) |
| Машине за ђубрење земљишта (расипач минералног ђубрива) |
| GPS навигација |
| Сектор прерада меса и млека | Набавка опреме за узорковање, пријем, прераду, пуњење и паковање млека и производа од млека |
| Набавка опреме за узорковање, пријем, прераду, пуњење и паковање меса и производа од меса |

**Подносилац пријаве може поднети само једну пријаву по конкурсу и то за једну инвестицију.**

Бесповратна средства која се додељују из Програма не могу се користити за:

* порезe, укључујући и порез на додату вредност;
* плаћање путем компензације и цесије;
* царинске, увозне и остале врсте административних такси, накнаде за потребне сагласности од државних институција и јавних предузећа;
* промет између повезаних лица;
* новчане, финансијске казне и трошкове парничног поступка;
* трошковe банкарске провизије;
* трошковe јемства и сличне накнаде;
* трошкове премера и геодетских снимања;
* трошкове за куповину половне опреме,материјала и механизације;
* трошкове превоза, монтаже опреме и друге оперативне трошкове;
* доприносе у натури.

***НАЧИН ДОДЕЛЕ СРЕДСТАВА***

**Члан 3.**

Средства се додељују на основу конкурса којим се прописују ближи услови за остваривање права на подстицаје.

Конкурс се објављује у недељном листу "Сремске новине", „М новине“, на интернет страници Агенције [www.arrsm.rs](http://www.arrsm.rs) и oгласној табли Агенције.

***ИЗНОС СРЕДСТАВА КОЈИ СЕ ДОДЕЉУЈУ***

**Члан 4.**

Бесповратна средства за подршку инвестиција по Kонкурсу утврђују се у износу од **50%** од укупно прихватљивих трошкова инвестиције.

Приликом обрачуна, узима се вредност инвестиције **без пореза на додату вредност (ПДВ).**

Максималан износ бесповратних средстава по једној пријави не може бити већи од 200.000,00 динара за инвестиције у физичку имовину пољопривредних газдинстава.

Максималан износ бесповратних средстава по једној пријави не може бити већи од 250.000,00 динара.за инвестиције које се односе на прераду меса и млека.

***ПРАВО УЧЕШЋА НА КОНКУРСУ И ПОТРЕБНА ДОКУМЕНТАЦИЈА ЗА УЧЕШЋЕ НА КОНКУРСУ***

Услови у погледу лица

**Члан 5.**

Право на подстицаје за физичку имовину остварују физичка лица старија од 18 година која у моменту подношења захтева не смеју имати више од 40 година, који су уписани у Регистар пољопривредних газдинстава као носиоци пољопривредног газдинства и налази се у активном статусу.

Право на подстицаје за прераду на газдинству остварују предузетници - мали субјекти у пословању храном,где је овлашћено лице старије од 18 година и које у моменту подношења захтева не смеју имати више од 40 година , регистровани у Агенцији за Привредне регистре и као такви уписани у Регистар пољопривредних газдинстава као носиоци пољопривредног газдинства и налази се у активном статусу.

Општи услови за одобравање права на подстицаје

1. Подносилац пријаве мора имати пребивалиште на територији Града Сремска Митровица,
2. Место инвестиције мора бити на територији Града Сремска Митровица,
3. Приликом разматрања поднетих пријава за остваривање бесповратних средстава, признаваће се само инвестиције реализоване након 01.01.2022. године.
4. Подносилац пријаве мора имати пољопривредно газдинство уписано у Регистар пољопривредних газдинстава do 31.12.2021. године и да се налази у активном статусу,
5. Подносилац пријаве мора имати у власништву животиње - уколико аплицира за Инвестиције у физичку имовину пољопривредних газдинстава које се односе на сточарску производњу,
6. Подносилац пријаве мора регулисати обавезе по решењима о накнадама за одводњавање/наводњавање доспеле до 31.12. 2021. године,
7. Подносилац пријаве мора регулисати доспеле пореске обавезе од стране надлежног органа јединице локалне самоуправе, закључно са 31.12.2021. године,
8. Подносилац пријаве за инвестицију за коју подноси пријаву не сме користити подстицаје по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује подршка регистрованим пољопривредним газдинствима,
9. Подносиоцу пријаве нису у претходном периоду одобрена подстицајна средства на конкурсима за младе пољопривреднике расписаним од стране Покрајнског секретаријата за пољопривреду, водопривреду и шумарство као и Министарства пољопривреде , шумарства и водопривреде,
10. Подносилац пријаве мора имати објекат за смештај животиња у власништу или закупу са тачно назначеним роком трајања закупа – уколико аплицира за Инвестиције у физичку имовину пољопривредних газдинстава ( опремање фарми),
11. Подносилац пријаве мора имати ОДОБРЕН ОБЈЕКАТ у складу са Правилником о малим количинама примарних производа које служе за снабдевање потрошача, подручју за обављање тих делатности као и одступања која се односе на мале субјекте у пословању храном животињског порекла ("Службени гласник РС", број 111/17 за сектор прераде меса и млека) или морају бити регистровани у Регистру објеката у складу са Законом о ветеринарству („Службени гласник РС”, бр. 91/2005, 30/2010 ,93/12 и 17/19 за сектор месо ,млеко и производња конзумних јаја ),

**Посебни услови**

**Члан 6.**

**Подстицаји за инвестиције у физичку имовину пољопривредних газдинстава**

**Сектор млека**

* ако има од једне до 29 млечних крава у свом власништву, односно у власништву члана комерцијалног пољопривредног газдинства,
* нема посебних критеријума за улагање у сектору млека за козе и овце.

**Сектор меса**

* Пољопривредна газдинства која имају до 29 говеда и/или мање од 199 грла оваца или коза , односно коза и/или мање од 29 крмача и/или мање од 199 товних свиња и/или 999 ћурака и/или 299 гусака и /или мање о 4.999 бројлера на крају инвестиције.

**Сектор воћа и грожђа**

* Грожђе-Пољопривредна газдинства регистрована у Винском регистру у складу са Законом о Вину ("Службени гласник РС, бр. 41/09 i 93/12) са највише 1,99 ha винограда на крају инвестиције,
* Воће - Пољопривредна газдинства са прихватљивим инвестицијама до 49.999 евра,
* ако у Регистру има уписано: мање од 2 ха јагодичастог воћа и/или мање од 5 ха осталог воћа и/или 0,2 - 100 ha грожђа.

**Сектор поврћа**

* ако у Регистру има уписано мање од 0,5 hа под производњом биљака у заштићеном простору, 0,1-50 hа цвећа и/или мање од 3 hа производње поврћа на отвореном пољу и/или мање од 50 hа под производњом ароматичног и лековитог биља,
* Пољопривредна газдинства са прихватљивим инвестицијама до 49.999 евра.

**Сектор јаја**

* Пољопривредна газдинства Пољопривредна газдинства са укупним капацитетом објекта за максимално 4.999 кока

**Сектор остали усеви**

* Пољопривредна газдинства која имају до 49 hа земљишта под житарицама и индустријским биљем,
* Пољопривредна газдинства која имају до 1,99 hа земљишта под хмељом.

**Подстицај за прераду и маркетинг**

Количина готових производа од меса. која може да се производи на газдинству и да стави у промет износи 1000 kg/год,

250.000 литара млека годишње у складу са Правилником о малим количинама производа примарних производа које служе за снадбевање потрошача, подручју за обављање тих делатности као и одступања која се односе на мале субјекте у пословању храном животињског порекла.

**Члан 7.**

***Документација која се подноси на конкурс***:

1. читко попуњен образац пријаве,
2. фотокопија личне карте или очитана лична карта подносиоца захтева,
3. оригинал Извод из Регистра пољопривредних газдинстава који издаје Управа за трезор (подаци о пољопривредном газдинству, прва страна Извода као и остале стране извода са подацима о површинама и трећа страна извода с подацима о животињама, не старији од 30 дана),
4. фотокопија картице наменског пословног - рачуна подносиоца пријаве.
5. доказ о измиреним доспелим пореским обавезама закључно са 31.12.2021. године за подносиоца пријаве издато од стране надлежног органа јединице локалне самоуправе,
6. оригинал рачун за набавку предметне инвестиције са спецификацијом опреме која садржи основне карактеристике и добављача опреме ,
7. отпремницу за набавку предметне инвестиције,
8. доказ о извршеном плаћању предметне инвестиције и то извод оверен од стране банке корисника средстава и добављача опреме, а у случају када је извршено готовинско или плаћање картицом може доставити само фискални исечак,
9. ако је члан задруге- доставити потврду о чланству,
10. извод из Агенције за привредне регистре, с пореским идентификационим бројем,
11. решење о ОДОБРЕНОМ ОБЈЕКТУ у складу са Правилником о малим количинама примарних производа које служе за снабдевање потрошача, подручју за обављање тих делатности као и одступања која се односе на мале субјекте у пословању храном животињског порекла" ("Службени гласник РС", број 111/17) или морају бити регистровани у Регистру објеката у складу са Законом о ветеринарству,
12. решење Управе за ветерину да је објекат уписан у Регистар објеката за узгој, држање и промет животиња (решење мора да гласи на име корисника средстава а укупни капацитет објекта уписаног у Регистар објеката, у складу са законом којим се уређује ветеринарство не сме да прелази капацитет специфичан за сектор млеко, односно за сектор месо, односно за сектор производње конзумних јаја - уколико аплицира **за** Инвестиције у физичку имовину пољопривредних газдинстава (опремање фарми).

Агенција може затражити и додатну документацију.

***ПОСТУПАЊЕ СА ПРИЈАВАМА***

**Члан.8**

Комисија неће узети у разматрање пријаве које:

1. су поднете пре и након истека рока који је прописан Конкурсом,
2. су поднете уз документацију која не гласи на подносиоца пријаве као и уз документацију која је издата након подношења у случају допуне већ поднете пријаве,
3. сваку наредну пријаву истог подносиоца у текућој години.

***КРИТЕРИЈУМИ ЗА ДОДЕЛУ СРЕДСТАВА***

Комисија даје предлог за доделу средстава на основу поднете документације и критеријума:

|  |  |  |
| --- | --- | --- |
| **рб** | **Тип критеријума за избор** | **Број бодова** |
| 1 | Старост подносиоца захтева – од 18 до 30 година | 10 |
| 2 | Старост подносиоца захтева - од 30 до 40 година | 5 |
| 3 | Власништво поседа - пољопривредно земљиште и објекти у употреби – у власништву | 10 |
| 4 | Власништво поседа - пољопривредно земљиште и објекти у употреби – у закупу | 5 |
| 5 | Радна активност - бави се пољопривредом више од 50% | 10 |
| 6 | Радна активност - бави се пољопривредом мање од 50% | 5 |
| 7 | Подносилац пријаве - жена | 5 |
| 8 | Газдинство регистровано више од три године | 10 |
| 9 | Газдинство регистровано мање од три године | 5 |
| 10 | Пребивалиште – остала насељена места | 5 |
| 11 | Пребивалиште – подручја са отежаним условима рада | 10 |
| 12 | Подносилац пријаве је члан задруге | 10 |
| 13 | Подносилац пријаве није је члан задруге | 5 |
| 14 | оцена одрживости инвестиције | 40 |

У складу с критеријумима, који су дефинисани Правилником,. подносиоци пријава који остваре мање од 40% од укупног броја бодова не улазе у даље разматрање Комисије.

***ВРЕМЕНСКИ ОКВИР***

**Члан 9.**

Подстицајна средства ће се додељивати по пристиглим пријавама, у складу са утврђеним критеријумима до утрошка средстава предвиђених за ове намене, а закључно са 01.06.2022 године.

***ОДЛУЧИВАЊЕ О ДОДЕЛИ СРЕДСТАВА***

**Члан 10.**

Поднете пријаве разматра и предлог одлуке о додели средстава даје Комисија за разматрање пријава (у даљем тексту: Комисија).

Чланове Комисије именује директор Агенције за рурални развој Града Сремска Митровица (у даљем тексту: директор) из редова запослених, као и стручних лица из градских управа.

Комисија утврђује листу подносилаца пријава који испуњавају услове на основу достављене документације, у складу са Конкурсом и Правилником. Комисија заседа када процени да су се стекли услови за доношење Записника и предлога Одлуке о додели средстава у ком ће навести број поднетих пријава, прихватљиве пријаве са приказом износа, неприхватљиве пријаве разврстане по разлозима неприхватљивости.

Предлогом одлуке о додели средстава утврђују се појединачни износи средстава по подносиоцу пријаве ком су одобрена средства а подносиоцима пријава којима средства нису одобрена наводе се разлози одбијања/одбацивања.

Коначну одлуку о додели средстава доноси директор.

Одлука је коначна и против исте се не може изјавити жалба, нити се може водити управни спор.

Комисија даје предлог за доделу подстицајних средстава на основу поднете документације и по редоследу пристиглих уредних пријава до износа средстава предвиђеним за ове намене.

Агенција за рурални развој има право да током периода од пет година провери да ли је корисник средстава подстицаја отуђио инвестицију која је предмет конкурса.

***ОБАВЕЗЕ КОРИСНИКА СРЕДСТАВА***

**Члан 11.**

Корисник бесповратних средстава по Конкурсу дужан је да:

* предмет инвестиције за коју је остварио подстицаје, користи у складу са предвиђеном наменом,
* предмет инвестиције за коју је остварио подстицаје, не отуђи и/или даје другом лицу на употребу најмање пет година од дана исплате подстицаја,
* се минимум пет година бави производњом за коју су одобрена средства,
* сву документацију која је у вези са инвестицијом чува најмање пет година од дана исплате подстицаја.

***ЗАВРШНЕ ОДРЕДБЕ***

**Члан 12.**

Правилник ступа на снагу даном доношења.

Директор

Душица Павловић